на работодателите (например за инвалидност).
 Променливата не включва доброволни вноски от работодателя.
 1.2. Доход от самостоятелна заетост
 Доход от самостоятелна заетост означава доход, получен по време на референтния за
 дохода период от лица — за самите тях или по отношение на членове на техните
 семейства — в резултат на тяхната настояща или минала самостоятелна заетост.
 Самостоятелната заетост се отнася за работа, при която възнаграждението зависи пряко
 от печалбата (или от потенциалните възможности за печалба), получена от
 произведените стоки и предоставените услуги (като собственото потребление се счита
 за част от печалбата). Самостоятелно заетото лице взема оперативните решения,
 засягащи неговото предприятие, или делегира вземането на подобни решения, като
 запазва отговорността за благосъстоянието на предприятието. (в този контекст
 „предприятие“ включва еднолични дейности). Възнаграждението за практикуване на
 хоби се разглежда като самостоятелна заетост.
 Ако събраните или агрегираните данни за доходите отговарят на даден времеви период,
 по-ранен от референтния период, се прилагат основни корекции за актуализиране на
 данните за референтния период за дохода.
 Доходът от самостоятелна заетост се разпределя, както следва:
 (1) брутните парични печалби или загуби от самостоятелна заетост (включително
 от лицензионни възнаграждения) (PY050G);
 (2) стойността на стоките, произведени за собствено потребление (HY170G).
 1.2.1. Брутни парични печалби или загуби от самостоятелна заетост (включително
 от лицензионни възнаграждения) (PY050G)
 Това включва:
 – нетната печалба или загуба от дейността, натрупана за работещи собственици
 на или съдружници в неперсонифицирано дружество, минус лихвите върху
 кредити за дейността;
 BG 4 BG
 ---pagebreak--- – лицензионни възнаграждения, получени от писмени произведения,
 изобретения и т.н., които не са включени в печалбата/загубата на
 неперсонифицирани дружества;
 – наемите от бизнес сгради, транспортни средства, оборудване и т.н., които не са
 включени в печалбата/загубата на неперсонифицираните дружества, след
 приспадането на съответните разходи, като например лихви върху съответните
 кредити, разходите за ремонт и поддръжка и разходите за застраховане.
 Това не включва:
 – възнагражденията на директорите, спечелени от собствениците на
 неперсонифицирани дружества (които са включени в „Брутен паричен или
 близък до паричния доход на наетото лице“ (PY010G);
 – дивидентите, изплащани от дружества (които са включени в „Лихви,
 дивиденти, печалби от капиталови инвестиции в неперсонифицирано
 дружество“ (HY090G);
 – печалби от капитал, инвестиран в неперсонифицирано дружество, в което
 лицето не работи („скрити съдружници“) (тези печалби са включени в „Лихви,
 дивиденти, печалби от капиталови инвестиции в неперсонифицирано
 дружество“ (HY090G);
 – наем от земя и постъпления от пансионери или квартиранти (които са
 включени в „Доход от наеми от собственост или земя“ (HY040G);
 – наеми от жилища, които не са включени в печалбата/загубата от
 неперсонифицирани дружества (които са включени в „Доход от наеми от
 собственост или земя“ (HY040G).
 Доходът от самостоятелна заетост се изчислява като:
 – пазарна продукция (брутен приход или оборот, включително стойността на
 стоките, произведени от предприятието, но консумирани от самостоятелно
 заетото лице и/или неговото домакинство);
 – плюс пазарната стойност на стоките и услугите, закупени за
 неперсонифицираното дружество, но консумирани от предприемача и от
 членовете на неговото домакинство;
 – плюс дохода от собственост, получен във връзка с финансови и други активи,
 принадлежащи на предприятието;
 – минус непосредственото потребление (разходи за суровините, разходи за
 продажби, дистрибуторски разходи, разходи за поддръжка, административни
 разходи и